
ΙΣΤΙΟΠΛΟΙΚΟΣ ΟΜΙΛΟΣ ΠΕΙΡΑΙΑ
Δελτίο Τύπου
 

Aρχίζει στον Πειραιά  το Πανελλήνιο Ανοικτής Θαλάσσης ORC 2019

 

 

Οι κορυφαίοι Έλληνες ιστιοπλόοι στην ανοιχτή θάλασσα, δίνουν ραντεβού για τις επόμενες ημέρες στο Φαληρικό Όρμο, για το Πανελλήνιο Ανοικτής Θαλάσσης ORC που διοργανώνει ο Ιστιοπλοϊκός Όμιλος Πειραιώς.

Την Τετάρτη στις 20:00 θα γίνει στις εγκαταστάσεις του ΙΟΠ η συγκέντρωση των κυβερνητών αλλά και η Τελετή Έναρξης και την επομένη, Πέμπτη 19 Σεπτεμβρίου ως την Κυριακή 22 Σεπτεμβρίου, θα γίνουν οι θαλάσσιες «μάχες» για την ανάδειξη των κορυφαίων.

Το Πανελλήνιο Ανοικτής Θαλάσσης ORC γίνεται από τον Ιστιοπλοϊκό Όμιλο Πειραιώς που είναι έτοιμος να διοργανώσει με επιτυχία μία ακόμα μεγάλη διοργάνωση, σε συνεργασία µε την Επιτροπή Ανοικτής Θαλάσσης (ΕΑΘ) της Ελληνικής Ιστιοπλοϊκής Οµοσπονδίας (ΕΙΟ) και με την αιγίδα του Δήμου Πειραιά.

Το πρόγραμμα του Πανελληνίου ORC
Τετάρτη  18/09/19

20:00 Συγκέντρωση κυβερνητών, Τελετή έναρξης

Πέμπτη 19/09/19

16:00 Ιστιοδρομίες

Παρασκευή 20/09/19

10:00 Ιστιοδρομίες

Σάββατο 21/09/19

10:00 Ιστιοδρομίες

Κυριακή 22/09/19

10:00 Ιστιοδρομίες

20:00 Τελετή λήξης, Απονομή επάθλων ,

Ο Πρόεδρος της Επιτροπής Ανοιχτής Θαλάσσης της ΕΙΟ Ακης Τσαλίκης επισημαίνει: «Το Πανελλήνιο Πρωτάθλημα είναι χωρίς αμφιβολία το κορυφαίο αγωνιστικό γεγονός της χρονιάς. Συμμετέχουν οι καλύτεροι ιστιοπλόοι, ολυμπιονίκες, παγκόσμιοι και πρωταθλητές Ευρώπης και μάλιστα από όλες τις ηλικιακές κατηγορίες, κάτι που κάνει τους αγώνες ακόμη πιο ενδιαφέροντες. Τα πιο σύγχρονα σκάφη, αλλά και τα πιο προπονημένα και ταλαντούχα πληρώματα θα συναντηθούν στο Σαρωνικό κόλπο για να διεκδικήσουν τον τίτλο και να χαράξουν το όνομά τους στα επαμειβόμενα κύπελλα πλάι σε εκείνα των προηγούμενων πανελληνιονικών.
Είμαι βέβαιος ότι θα παρακολουθήσουμε συναρπαστικές ιστιοδρομίες και το τελικό αποτέλεσμα θα κριθεί στις λεπτομέρειες. Κάτω από αυτές τις συνθήκες καθίσταται ιδιαίτερα σημαντικός ο ρόλος του Ιστιοπλοϊκού Ομίλου Πειραιώς, ο οποίος με τη μακρά πείρα και πολύχρονη ιστορία του, παρέχει την εγγύηση για τη διοργάνωση τεχνικά άρτιων και δίκαιων αγώνων. Πάντως, η συμμετοχή σε μία τέτοια διοργάνωση αποτελεί από μόνη της μια επιτυχία και είμαι βέβαιος ότι όλοι οι ιστιοπλόοι θα απολαύσουν τον έντονο συναγωνισμό».
Δηλώσεις συµµετοχής της τελευταίας στιγμή γίνονται  στην γραµµατεία του ΙΟΠ, ή στην ιστοσελίδα της διοργάνωσης www.iop.gr/offshore2019.

Χορηγοί της διοργάνωσης είναι οι North Sails, Sixt rent a car, Yamaha, ABOVE

